CELEX: 32020D1422
Language: bg
Date: 2020-10-05 00:00:00
Title: Решение (ЕС) 2020/1422 на Съвета от 5 октомври 2020 година относно отпускането на отменени средства от проекти по 10-ия Европейски фонд за развитие с цел предоставяне на допълнителни средства за Механизма за подкрепа на мира в Африка

9.10.2020   
               
               
                  BG
               
               
                  Официален вестник на Европейския съюз
               
               
                  L 329/4
               
            
         РЕШЕНИЕ (ЕС) 2020/1422 НА СЪВЕТА
         от 5 октомври 2020 година
         относно отпускането на отменени средства от проекти по 10-ия Европейски фонд за развитие с цел предоставяне на допълнителни средства за Механизма за подкрепа на мира в Африка
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Вътрешното споразумение между представителите на правителствата на държавите членки на Европейския съюз, заседаващи в рамките на Съвета, относно финансирането на помощта от Европейския съюз съгласно многогодишната финансова рамка за периода 2014—2020 г. в съответствие със Споразумението за партньорство АКТБ—ЕС и за разпределението на финансовата помощ за отвъдморските страни и територии, за които се прилага част четвърта от Договора за функционирането на Европейския съюз (1), и по-специално член 1, параграф 4 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Настоящият ангажимент на Съюза в областта на мира и сигурността на африканския континент в рамките на Механизма за подкрепа на мира в Африка (МПМА) следва да продължи до края на юни 2021 г. или до изтичането на срока на прилагане на Споразумението за партньорство между членовете на Групата страни от Африка, Карибите и Тихоокеанския басейн, от една страна, и Европейската общност и нейните държави членки, от друга страна (2) с последните му изменения („Споразумението за партньорство АКТБ—ЕС“), в зависимост от това кое от двете събития настъпи по-рано.
                  
               
                     (2)
                  
                  
                     Максималният размер на финансовите нужди на МПМА за периода от януари до юни 2021 г. се оценява на 113 000 000 EUR.
                  
               
                     (3)
                  
                  
                     Целесъобразно е да се използват отменени средства от проекти по 10-ия Европейски фонд за развитие („10-ти ЕФР“), за да се гарантира финансирането на МПМА до края на юни 2021 г. или до изтичането на срока на прилагане на Споразумението за партньорство АКТБ—ЕС, в зависимост от това кое от двете събития настъпи по-рано. С допълнителните средства следва да се финансира помощ за ръководени от африкански държави мироопазващи операции.
                  
               
                     (4)
                  
                  
                     Средствата следва да се използват в съответствие със съответната многогодишна програма за действие на МПМА и с правилата и процедурите, приложими за 11-ия Европейски фонд за развитие („11-ти ЕФР“), установени в Регламенти (ЕС) 2015/322 (3) и (ЕС) 2018/1877 (4).
                  
               
                     (5)
                  
                  
                     Средствата от 10-ия ЕФР за повторно използване, за които преди това не са поети задължения в съответствие с член 1, параграф 3 от Вътрешното споразумение за 11-ия ЕФР или са отменени в съответствие с член 1, параграф 4 от посоченото споразумение, остават ресурс на 10-ия ЕФР съгласно член 1, параграф 2, буква а) от Вътрешното споразумение за 10-ия ЕФР (5),
                  
               ПРИЕ НАСТОЯЩОТО РЕШЕНИЕ:
         
            Член 1
            Сума в размер до максимум 113 000 000 EUR от отменените средства от проекти по 10-ия ЕФР се отпуска с цел предоставяне на допълнителни средства за МПМА за периода от 1 януари до 30 юни 2021 г. или до изтичането на срока на прилагане на Споразумението за партньорство АКТБ—ЕС, в зависимост от това кое от двете събития настъпи по-рано.
            Тези средства се използват в съответствие с правилата и процедурите, приложими за 11-ия ЕФР.
         
         
            Член 2
            Настоящото решение влиза в сила в деня след приемането му.
         
         
            Съставено в Брюксел на 5 октомври 2020 година.
            
               
                  За Съвета
               
               
                  Председател
               
               M. ROTH
            
         
         
            (1)  ОВ L 210, 6.8.2013 г., стр. 1.
         
            (2)  ОВ L 317, 15.12.2000 г., стр. 3.
         
            (3)  Регламент (ЕС) 2015/322 на Съвета от 2 март 2015 г. относно изпълнението на 11-ия европейски фонд за развитие (ОВ L 58, 3.3.2015 г., стр. 1).
         
            (4)  Регламент (ЕС) 2018/1877 на Съвета от 26 ноември 2018 г. относно финансовия регламент, приложим за 11-ия Европейски фонд за развитие, и за отмяна на Регламент (ЕС) 2015/323 (ОВ L 307, 3.12.2018 г., стр. 1).
         
            (5)  Вътрешно споразумение между представителите на правителствата на държавите членки, заседаващи в рамките на Съвета, относно финансирането на помощта от Общността по многогодишната финансова рамка за периода 2008—2013 г. в съответствие със Споразумението за партньорство АКТБ и ЕО и относно разпределянето на финансовата помощ за отвъдморските страни и територии, по отношение на които се прилага четвърта част от Договора за ЕО (ОВ L 247, 9.9.2006 г., стр. 32).